C 303/32
HR
Službeni list Europske unije
8.8.2022.
Prvi žalbeni razlog, koji se temelji na tome da je Opći sud počinio pogrešku koja se tiče prava potvrdivši nadležnost Komisije da utvrdi i sankcionira povredu članka 101.
UFEU-a i članka 53.
Sporazuma o EGP-u u pogledu usluga zračnog prijevoza iz trećih zemalja u zemlje unutar EGP-a (tj. dolazne rute).
Konkretno, žalitelj tvrdi da je Komisija počinila pogrešku koja se tiče prava primjenom netočnog pravnog testa za utvrđivanje nadležnosti na temelju međunarodnog javnog prava a ne prava Unije, te je u svakom slučaju pogrešno primijenila standard kvalificiranih učinaka prema međunarodnom javnom pravu.
Drugi žalbeni razlog, koji se temelji na tome da je Opći sud počinio pogrešku koja se tiče prava potvrdivši zaključak Komisije da je ponašanje u kojem je žalitelj sudjelovao predstavljalo povredu s obzirom na cilj.
Konkretno, Opći sud počinio je pogrešku koja se tiče prava potvrdivši zaključak Komisije da je ponašanje povezano s neplaćanjem provizija za dodatne naknade predstavljalo povredu s obzirom na cilj.
Treći žalbeni razlog, koji se temelji na tome da je Opći sud počinio pogrešku koja se tiče prava pogrešno navodeći i pogrešno primijenivši pravni test za utvrđivanje jedinstvene i trajne povrede i pogrešno potvrdivši Odluku kojom se žalitelj sankcionira za takvu jedinstvenu i trajnu povredu.
Posebno, Opći sud počinio je pogrešku koja se tiče prava zaključivši da je Komisija pravilno utvrdila komplementarnu i trajnu prirodu ponašanja koja čine jedinstvenu i trajnu povredu.
Četvrti žalbeni razlog, koji se temelji na tome da je, podredno, Opći sud počinio pogrešku koja se tiče prava utvrdivši da je žalitelj odgovoran za sve aspekte jedinstvene i trajne povrede iako je zapravo ograničeno sudjelovao, uključujući kršenjem načela jednakog postupanja u pogledu ocjene žaliteljeva sudjelovanja u neplaćanju provizija za dodatne naknade, te pogrešnim utvrđivanjem žaliteljeva kontinuiranog sudjelovanja u dodatnoj naknadi za sigurnost tijekom razdoblja za koja nisu dostavljeni dokazi o takvom sudjelovanju.
Žalba koju su 17. lipnja 2022. podnijeli SAS Cargo Group A/S, Scandinavian Airlines System Denmark-Norway-Sweden, SAS AB protiv presude Općeg suda (četvrto prošireno vijeće) od 30. ožujka 2022. u predmetu T-324/17, SAS Cargo Group i dr./Komisija (Predmet C-403/22 P) (2022/C 303/39) Jezik postupka: engleski Stranke Žalitelji: SAS Cargo Group A/S, Scandinavian Airlines System Denmark-Norway-Sweden, SAS AB (zastupnici: B. Creve i M. Kofmann, advokater, i J. Killick i G. Forwood, avocats) Druga stranka u postupku: Europska komisija
Zahtjevi Žalitelji od Suda zahtijevaju da: — ukine pobijanu presudu u dijelu u kojem je žaliteljima odbijena tužba za poništenje; — poništi u cijelosti ili djelomično Odluku Komisije C (2017) 1742 final od 17. ožujka 2017.
u vezi s postupkom u skladu s člankom 101.
Ugovora o funkcioniranju Europske unije, člankom 53.
Sporazuma o EGP-u i člankom 8.
Sporazuma između Europske zajednice i Švicarske Konfederacije o zračnom prometu (predmet AT.39258 – Zračni prijevoz tereta) u dijelu u kojem se odnosi na žalitelje; — poništi ili znatno smanji izrečenu novčanu kaznu; — podredno, vrati predmet Općem sudu na odlučivanje u skladu s presudom Suda; i — naloži Komisiji snošenje troškova žalbe i postupka pred Općim sudom.